**Тулекенова Динара Төлеубекқызының**

 **6D011900 – «Шетел тілі – екі шетл тілі» мамандығы бойынша** **«Ақпараттық-коммуникациялық технологиялар арқылы болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясын қалыптастырудың тұжырымдамалық негіздері» атты тақырыпқа философия докторы дәрежесін (PhD) алу үшін арналған диссертация**

**АҢДАТПАСЫ**

**Зерттеу жұмысының өзектілігі.** Қазіргі кезеңде Қазақстан Республикасында саяси, экономикалық және мәдени қарым-қатынастардың дамуы мен нығаюы еліміздің халықаралық қоғамдастыққа енуімен сипатталады. Бұл өзге тілдерге деген қажеттілікті туғызып, тіларалық байланыстармен мәдениетаралық қарым-қатынастарды орнатудың негізі болып отыр.

2020-2025 жылдарға арналған Қазақстан Республикасының білім беруді дамытудың басым бағдарламаларының бірі – «Педагог» стандартына (Астана, 2022) сәйкес бастуыш мектепте шетел тілін оқытатын болашақ мұғалімдерді даярлау.

Жоғары оқу орнында шеттілдік білім беру тиімділігін арттыру үдерісі базалық шетел тілін оқыту мен шеттілдік білім беру курсында болашақ мұғалімдердің кәсіби компетенциясын қалыптастырудың сапасына байланысты, ал шеттілдік даярлықтың соңғы нәтижесі болып кәсіби-когнитивті-коммуникативтік компетенциясы қалыптасқан мәдениетаралық коммуникацияның субъектісі ретінде тұлға саналады. Кәсіби дағдылардың шетел тілін ерте жастан оқытуға даярлығы бар мұғалімнің мамандығын ескерумен қалыптасуы бастауыш мектепте тілдерді оқыту әдістемесінің лингводидактикалық мәнін түсінуде нәтижелерге жетуді қамтамасыздандырады.

Бұл жұмыста бастауыш мектептегі болашақ шетел тілі мұғалімдерінің кәсіби-когнитивті-коммуникативтік компетенциясын қалыптастырудың лингводидактикалық аспектілерін теориялық және практикалық тұрғыда түсіну жүзеге асырылады.

Соңғы онжылдықта шетел тілдері мұғалімдерінің кәсіби даярлығын жетілдіруде, оның мазмұны мен жаңа ақпараттық-коммуникациялық технологиялар негізінде шеттілдік білім беруде лингводидактикалық материалды жүзеге асыру мүмкіндіктеріне бағытталған зерттеулер жүргізілді.

Кәсіби компетенцияларды қалыптастыру проблемаларымен қатар білім берудегі құзырлылық тәсілге байланысты мәселелер келесі еңбектерде көрсетілген: С.С.Құнанбаева, Ж. Ричард, С.Г. Молчанов, Р.П. Мильруд, И.А.Зимняя, О.А. Сальникова, Е.И. Емельянова, O.M. Бобиенко, А.В.Хуторской, Н.Хомский, Ж.Н. Бисенбаева және т.б.

 Бірқатар ғалымдар бастауыш білім берудегі тілдік әдістемен зерттеген: И.А.Конина, И. А. Зимняя, К.Э. Безукладников, Н.Д. Гальскова, Ю.И. Сизова, Н.А. Апарина, А.Е. Мамонтова, Т.А. Кульгильдинова, А.Стамбекова.

Шетел тілін оқыту проблемасының негізгі психологиялық-педагогикалық қағидалары: Л.С. Выготский, С.Л. Рубинштейн, А.Н. Леонтьев, П.Я.Гальперин, А.А. Леонтьев, И.А. Зимняя, Жан Пиаже, Дж.Брунер, Н.Хомский, Б. Блум, Г.С. Кушукова, А. Пуляевская, Вуд, В.В. Давыдов, Д.Б.Эльконин, Н. Ф. Талызина, Р.Х. Гильмеева, Дж.Келли, Л.В. Щерба сынды ғалымдардың еңбектерінде қарастырылады.

Шетел тілін оқытуда ақпараттық-коммуникациялық технологияларды қолдану бойынша да зерттеулер баршылық (М.Н.Евстигнеев, Т.Г. Головко, А.А. Витухновская, В.В. Мендель, С.Н.Женетль, А.Н. Щукин, А.И.Башмачников, Г.К.Нургалиева, Д.М. Джусубалиева, А.Т.Чакликова, К.Э.Безукладников, В.Н. Иванченко).

Сонымен ғылыми-педагогикалық әдебиеттерге талдау жасаған бастауыш мектеп болашақ шетел тілі мұғалімдерінің кәсіби-когнитивті-коммуникативтік компетенциясын қалыптастыру проблемасының әлі де болса, жеткілікті зерттелмей отырғанын дәлелдейді.

Демек, бастауыш мектепте шетел тілін оқыту әдістемесін жетілдіру мақсатында қазіргі қоғамның бастауыш мектептегі шетел тілі мұғаліміне қойылатын талаптары мен бастауыш мектепте шетел тілін оқытудың теориялық және лингвистикалық аспектілерінің жеткіліксіз дамуы арасында; тілдік жоғары оқу орындарында бастауыш мектеп болашақ шетел тілі мұғалімдерін даярлауда кәсіби-когнитивті-коммуникативтік компетенциясын қалыптастырудың лингводидактикалық мазмұнын дамыту қажеттілігі мен ғылыми-практикалық базасының әдістемелік қамтамасыз етілу жағдайы мен оны жүзеге асыру арасында қарама-қайшылықтың бар екендігі анық байқалады. Осы қарама-қайшылықтың шешімін іздестіру бізге зерттеу проблемамызды анықтауға және тақырыпты «Ақпараттық-коммуникациялық технологиялар арқылы болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясын қалыптастырудың тұжырымдамалық негіздері» деп таңдауымызға негіз болды.

**Зерттеудің нысаны.** Жоғары оқу орындарында шетел тілі мұғалімдерін кәсіби даярлаудың педагогикалық үдерісі.

**Зерттеудің пәні.** Болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясын ақпараттық-коммуникациялық технологиялар арқылы қалыптастыру әдістемесі.

**Зерттеудің мақсаты** – Жоғары оқу орындарының оқу үдерісінде болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясын қалыптастыру моделін және оны ақпараттық-коммуникациялық технологиялар негізінде жүзеге асыру технологиясын әзірлеуде теориялық тұрғыдан негіздеу және эксперименталды түрде тексеру.

**Зерттеудің ғылыми болжамы.** Болашақ бастауыш мектеп шетел тілі мұғалімдерінің ақпараттық-коммуникациялық технологиялар арқылы кәсіби-когнитивті-коммуникативтік компетенциясын қалыптастыру үдерісі тиімді болады *егер*:

* ақпараттық-коммуникациялық технологиялары қолдану арқылы жүзеге асырылатын когнитивтік-іс-әрекет, ақпараттық-интерактивті және селективті-коммуникативтік принциптері тұжырымдамалық негізі ретінде айқындалса,
* лингвомәдени, кәсіби-ақпараттық және лингводидактикалық субкомпетенциялар негізінде оқу үдерісін ұйымдастыру үшін бастауыш мектеп шетел тілі мұғалімдерінің кәсіби-когнитивті-коммуникативтік компетенциясын қалыптастыру моделінің бағалау критерийлері анықталса;
* болашақ бастауыш мектеп шетел тілі мұғалімдерінің кәсіби-когнитивті -коммуникативтік компетенциясын қалыптастыру әдістемесі әзірленсе және ақпараттық-коммуникациялық технологиялар арқылы бастауыш мектепте ағылшын тілін оқытудың лингводидактикалық негіздемесі берілсе;
* бастауыш мектеп шетел тілі мұғалімдерінің кәсіби іс-әрекетінің моделі негізінде интерактивті және ақпараттық-коммуникациялық технологиялар арқылы интегративті-интерактивті жаттығулардың жүйесі жүзеге асырылса,

*онда* бастауыш мектеп шетел тілдері мұғалімдерінің кәсіби-когнитивті-коммуникативтік компетенциясы мақсатты қалыптасуы қамтамасыз етіледі, *себебі* когнитивті-лингвомәдени, құзырлық, интерактивті-дидактикалық тәсілдері жүзеге асырылатын болады.

**Зерттеудің міндеттері:**

1. Болашақ бастауыш мектеп шетел (ағылшын) тілі мұғалімдерін даярлау үшін ақпараттық-коммуникациялық технологияларды қолдана отырып «кәсіби-когнитивті-коммуникативтік компетенция» ұғымының мәнін, құрылымын және оның мазмұнын негіздеу;

2. Ақпараттық-коммуникациялық технологиялар кәсіби-когнитивті-коммуникативтік компетенциясын қалыптастырудағы әлеуетін айқындау және болашақ бастауыш сынып шетел тілі мұғалімдерінің кәсіби-когнитивтік-коммуникативтік компетенциясын қалыптастыруға бағытталған кәсіби концептін анықтау;

3. Болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясын қалыптастыру моделін құру және дидактикалық шарттарын анықтау;

4. Интегративті-интерактивті жаттығулар жүйесін әзірлеу және олар арқылы болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясын қалыптастыру әдістемесін жүзеге асыру;

5. Болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясын ақпараттық-коммуникациялық технологиялар арқылы қалыптастыруға ұсынылған модель тиімділігін тәжірибелік эксперимент жүзінде тексеру.

**Зерттеудің теориялық-әдіснамалық негізі:**

* ерте жастан шеттілдік білім берудің психологиясы негіздемесі және бастауыш мектепте шетел тілдерін оқытудың психолингвистикалық негіздерінің теориялары (А.А.Леоньтев, П.Я. Гальперин, Д.Б. Эльконин, А.А.Леонтьев, И.А. Зимняя);
* тілді оқытудағы когнитивті-коммуникативтік тәсілдің теориялары (Жан Пиаже, Л. С. Выготский, Дж. Брунер, Н.Хомский, Б. Блум, Т.А.Кульгильдинова, М.А, Касымбекова);
* ақыл-ой әрекеттердің біртіндеп қалыптасу теориялары (А.Н.Леонтьев, С.Л. Рубинштейн, Л.С. Выготский, П.Я. Галперин, В.В.Давыдов, Д. Б. Эльконин, Н. Ф. Талызина);
* болашақ шетел тілі мұғалімдерінің кәсіби когнитивті-коммуникативтік компетенциясын қалыптастыру әдістемесінің лингвомәдени құрамдас бөліктерін жүзеге асыру тұжырымдамасы (С.С.Кунанбаева, В.В.Воробьев, Г.А. Кажигалиева, А.А.Головчун, Э.Р. Герфанова);
* мәдениетаралық қатысым теориялары (А.П. Садохин, E.T. Холл, А.Т.Чакликова, Д.Б. Шаяхметова, П.К. Елубаева);
* құзырлық тәсіл (С.С. Кунанбаева, С.Г. Молчанов, Р.П. Мильруд, О.А.Сальникова, Е.И Емельянова, О.М Бобиенко, А.В Хуторской, Н.Хомский, Р.Х. Гильмеева, К.Н. Булатбаева, К.У.Кунакова А. Жорабекова);
* тілді оқытудағы интерактивтивтік-лингводидактикалық тәсіл (Г.Шутова, Н.М. Шанский, Е.К. Шамсутдинова, Д.Ф. Хакимзянова, О.КМельникова Г.Б. Жумабекова, С. Нуржанова, Н. Тойбазарова, У.К.,Орынбаева) және шетел тілдерін оқытудың әдістемелік аспектілері (Н.Ф.Коряковцева, С.Г. Тер-Минасова, Б.А. Жетписбаева, М.К. Ахметова, С.А.Узакбаева);
* шеттілдік білім беруде ақпараттық-коммуникациялық технологияларды қолдану (М.Н. Евстигнеев, Т.Г. Головко, А. А.Витухновская, В.В. Мендель, С. Н. Женетль, А.Н. Щукин, А.И. Башмачников, Г.К.Нургалиева, Д.М.Джусубалиева, А.Т.Чакликова, К.Э. Безукладников, В.Н.Иванченко).

**Зерттеу әдістері**:

* теориялық (ғылыми-әдістемелік әдебиеттерді сын көзбен оқу және талдау, жалпылау, аналогия, жүйелеу, моделдеу);
* эмпирикалық («Педагог» стандартының нормативтік құжаттарын талдау, бақылау, сауалнама, студенттердің шығармашылық және рефлексивті әрекеттерінің өнімдерін талдау, тәжірибелік-эксперимент);
* статистикалық (критерийлер бойынша эксперименттік мәліметтерді өңдеу).

**Зерттеу базасы:**

Тәжірибелік эксперимент жұмысы 2017-2020 жылдары Абылай хан атындағы Қазақ Халықаралық Қатынастар және Әлем Тілдері Университетінің Шетел тілдері педагогикалық факультетінің 5В011900-«Шетел тілі: екі шетел тілі» мамандығының, қазақ бөліміндегі 2 және 3 курс студенттерінің қатысуымен өткізілді. Тәжірибеге 80 адам ағылшын тілі бойынша оқитын студенттер қатысты.

**Зерттеу кезеңдері.**

**Бірінші кезеңде (2017-2018 жж.)** бастауыш мектеп болашақ шетел тілі мұғалімдерін даярлауда кәсіби-когнитивті-коммуникативтік компетенцияны қалыптастыру мәселесі бойынша эмпирикалық материал жинақталды, категориялық аппарат пен негізгі теориялық қағидалар құрастырылды.

**Екінші кезеңде (2018-2019 жж.)** тәжірибелік эксперимент жұмысыжүзеге асырылды: бастауыш мектеп болашақ шетел тілі мұғалімдерін даярлауда кәсіби-когнитивті-коммуникативтік компетенциясын қалыптастырудың құрылымдық-мазмұндық моделі құрылды; бастауыш мектеп болашақ шетел тілі мұғалімдерін даярлауда кәсіби-когнитивті-коммуникативтік компетенция құрылымы анықталды; зерттеу және қалыптастыру эксперименттерін жүргізу үдерісінің тиімділігін қамтамасыз ететін интегративті-интерактивті жаттығулар жүйесі әзірленді.

**Үшінші кезеңде (2019-2020 жж.) –** тәжірибелік эксперименттік жұмыс барысында алынған нәтижелер жүйеленіп, өңделді және қорытындыланды, бастауыш мектеп болашақ шетел тілі мұғалімдерінің кәсіби-когнитивті-коммуникативтік компетенциясын зерттеудің перспективалық бағыттары анықталды, ұсыныстар әзірленді, оқу құралдары басылым көрді әдебиеттер жүйеге келтіріліп, диссертация талапқа сай рәсімделді.

**Зерттеудің ғылыми жаңалығы мен теориялық мәні.**

1. Болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясының мәні негізделді және оның лингвомәдени, кәсіби-ақпараттық, лингводидактикалық субкомпетенциялардан тұратын құрылымы анықталды;
2. Болашақ мұғалімдерді даярлауда өзара байланысты технологияларды (ойын, интерактивті, кейстерді) кіріктіретін кәсіби-когнитивті-коммуникативтік компетенциясының әдістемелік моделі әзірленді және бастауыш мектеп болашақ шетел тілі мұғалімдерін даярлаудың дидактикалық шарттары (болашақ мұғалімдерге шетел тілін оқытудың мақсаты мен міндеттерінде кәсіби даярлау сапасын арттыруға бағыттау; болашақ мұғалімдерді шетел тіліндегі коммуникативтік-когнитивтік іс-әрекетке баулу; ақпарттық-коммуникациялық технологиялары негізінде оқу үдерісі шығармашылық бағыттылығы) анықталды.
3. Когнитивті-лингвомәдени, құзырлық, интерактивті-дидактикалық тәсілдер жиынтығынан қамтыған және когнитивтік-іс-әрекет, ақпараттық-интерактивті және селективті-коммуникативтік ғылыми принциптермен байланыстағы бастауыш мектеп болашақ ағылшын тілі мұғалімдерін даярлаудың кәсіби концепті анықталып, сипаттама берілді;
4. Бастауыш мектепте шетел тілдерін оқытуға дайындықты үйлестіруге мүмкіндік беретін субкомпетенциялар құрылымына сәйкес ақпарттық-коммуникациялық технологияларын қолдану арқылы интегративті-интерактивтік жаттығулар жүйесі әзірленді.
5. Құрастырылған модульдік бағдарлама негізінде ақпарттық-коммуникациялық технологияларын қолдана отырып, болашақ бастауыш мектеп мұғалімдеріне шетел тілін оқытудың интегративті әдістемесі әзірленді және оның бастауыш сынып шетел тілі мұғалімдерінің кәсіби-когнитивті-коммуникативтік компетенциясын қалыптастырудағы тиімділігі тәжірибелік эксперимент жүзінде дәлелденді.

**Зерттеудің практикалық маңызы:**

- бастауыш мектепте шетел тілдерін тәжірибелі-бағдарлы оқытуға және оқу жоспарларын құру үшін жаңа интегративті-интерактивті жаттығулар жүйесі ұсынылды;

- электронды құралда ұсынылған ақпараттық технологияларды қолдана отырып, мұғалімдерге арналған электронды оқу-әдістемелік құралы дайындалды;

- «Ақпараттық-коммуникациялық технологияларды қолдана отырып болашақ бастауыш мектеп шетел тілі мұғалімдерін оқыту әдістемесі» атты оқу құралы әзірленіп, оқу үрдісіне енгізілді.

**Қорғауға мынандай қағидалар ұсынылады:**

1. Болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясы лингвомәдени, кәсіби-ақпараттық және лингводидактикалық субкомпетенциялардан тұратын көп қырлы құбылыс болып табылады.

2. Ақпарттық-коммуникациялық технологиялар арқылы болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясын қалыптастырудың әдістемелік моделі кезең-кезеңімен ұйымдастырылған төрт компоненттен тұрады: мақсатты, концептуалды, процессуалды және бағалау-нәтижелі.

3. Дидактикалық шарттар жиынтығы (болашақ мұғалімдерге шетел тілін оқытудың мақсаты мен міндеттерін олардың кәсіби дайындығының сапасын арттыруға бағыттау; болашақ мұғалімдерді шетел тіліндегі коммуникативтік-танымдық іс-әрекетке тарту; оқу-тәрбие процесінің шығармашылық бағыттылығы) болашақ бастауыш мектеп мұғалімдерінің ақпараттық-коммуникациялық технологияларды қолдана отырып, кәсіби-когнитивті-коммуникативтік компетенциясын қалыптастыруды қамтамасыздандырады.

4. Бастауыш мектеп шетел тілі мұғалімін даярлаудың кәсіби концеті кәсіби-когнитивтік-коммуникативтік компетенциясын қалыптастыруға бағытталған пәндік мазмұн бірлігі ретінде когнитивті-лингвомәдени, құзырлы, және интерактивті-дидактикалық тәсілдерге негізделген модульдегі жаттығуларды біріктіру болып табылады.

5. Модульдік бағдарлама негізінде ақпараттық-коммуникациялық технологияларын қолдану бойынша субкомпетенцияларды қалыптастыру критерийлері негізінде және тәжірибелі-эксеримент жүзінде тексерілген, болашақ бастауыш мектеп мұғалімдеріне арналған шетел тілін оқытудың интегративті әдістемесі мұғалімнің жүйелі біліктілігін қалыптастыруға ықпал етеді. Бұл мұғалімнің ақпараттық-коммуникациялық технологияларды мақсатты пайдалануында, диалог жүргізу арқылы шетел тілінде тиімді коммуникацияға түсуінен және бастауыш мектеп оқушыларына шетел тілін оқыту әдістемесін еркін меңгеруінен байқалады.

**Зерттеу нәтижелерін бекіту және жариялау.**

Диссертациялық жұмыстың қорытындылары мен нәтижелері автордың 12 ғылыми мақалалары мен баяндамаларында баспа түрінде жарияланды, оның ішінде:

1. Олардың біреуі Scopus деректер базасына енгізілген журналдарда жарияланған: Formation of professional cognitive and communicative competency of future primary school foreign language teachers through information-communicative technologies. XLinguae 16(2), 264-285 DOI: 10.18355/XL.2023.16.02.20 ISSN 1337-8384, eISSN 2453-711X.
2. Төртеуі Қазақстан Республикасы Білім және ғылым министрлігінің Білім және ғылым саласындағы бақылау комитеті ұсынған басылымдарда: 1) Шеттілін ерте жастан оқытатын мұғалімдердің кәсіптік даярлаудың шетелдік тәжірибесі. Ғылыми журнал « ПГУ Хабаршысы» №4 Педагогика сериясы, Павлодар, 2018, 363-370; 2) Бастауыш мектептегі болашақ шетел тілі мұғалімінің тұжырымдамалық профилін даярлау ерекшеліктері. Абай атындағы ҚазҰПУ Хабаршысы. №4 «Педагогика ғылымдары» сериясы, Алматы №1(61), 2019 ж. Алматы, 221-225 б.; 3) Бастауыш мектептегі шетел тілі мұғалімнің кәсіби-анықтайтын компетенциясының құрылымы мен мазмұны. Қазақ Ұлттық Қыздар Педагогикалық Университетінің Хабаршысы, «Педагогика» сериясы, Алматы No3 (79) 2019, 216-221 б.; 4) Бастауыш мектепте болашақ шетел тілі мұғалімінің ағылшын тілі сабағында интерактивті learningapps.org мультимедиялық бағдарламасын қолдану біліктілігін қалыптастыру. «Абылай хан атындағы ҚазХҚжәнеӘТУ Хабаршысы» журналы, «Педагогика ғылымдары» сериясы, ISSN 2412-2149 Print; ISSN 2710-3269 online, Том 69 № 2 (2023), DOI: <https://doi.org/10.48371/PEDS.2023.69.2> Опубликован: 2023-06-27. С. 213-219
3. РҒДИ (РИНЦ) негізіндегі бір мақала: Digital Storytelling as Means of Formation of Professional Cognitive-Communicative Competence of Future Primary School Foreign Language Teacher. Цифровизация и формирование цифровой культуры: социальный и образовательный аспекты. Международная электронная научно-практическая конференция, 30 октября 2019 / Под науч. ред. И.В. Кучерук. – Астрахань: Изд-во ООО ПКФ «Триада», 2019. – 221-227 с.
4. Шетелдік және халықаралық конференциялар материалдарындағы алты мақала: 1) Әлемдік қоғамдастықтағы шетел тілдерін ерте жастан оқытудың салыстырмалы сипаттамасы. V ғылыми-тәжірибелік конференция «Шеттілдік білім беру: озық тәжірибелер, жаңашылдығы мен болашағы», Абылай хан атындағы ҚХҚ және ӘТУ, 12-13 қараша 2018 ж. 223-227 б.; 2) Бастауыш мектептегі болашақ шетел тілі мұғалімінің концепциясы. Материалы Международной научно-практической конференции «Современная наука: проблемы, идеи, тенденции (Modern science: problems, ideas, trends)», 11 февраля 2019 года (г. Прага, Чехия), 485-490 с. 3) Бастауыш мектепте болашақ шетел тілі мұғалімдердің кәсіби-анықтайтын компетенциясын қалыптастыратын моделі. IV Международная научно-практическая конференция «Интеграция научного сообщества перед глобальными проблемами современности» в г. Саппоро (Япония) 13-15 февраля 2019 г.; 4) The Formation of Professional-Cognitive Competencies of a Future Primary School Foreign Language Teacher. 9th International Conference on Foreign language Teaching and Applied Linguistics, Journal of Foreign Language Teaching and Applied Linguistics, Tashkent. Volume 6 - Number. 1 – 2019, ISSN: 2303—5528 p.43-49; 5) The Conceptual Basis for Forming Professional-Cognitive-Communicative Competency in Future Teachers of Primary School Based on Information-Communicative Technologies. Journal of Talent Development and Excellence, Issue Vol. 12 No. 1 (2020): Issue 2020/1 , <http://iratde.com/index.php/jtde/article/view/1679> 6054-6064 p.; 6) Суретті кітаптар оқылым дағдыларын дамытуға арналған ақпарат құралы ретінде. Международно научно-практическая конференция, посвященной 95- летию профессора Козлова Петра Гурьяновича и 80-летию КазУМОиМЯ имени Абылай хана. 30 апреля 2021 г., стр. 55-60.

Осылайша жұмыс мазмұны 12 мақалаларда жарияланды, оның ішінде SCOPUS деректер базасына енгізілген журналда – 1, ҚР БҒСБК ұсынған басылымдарда – 4, РИНЦ-қа кіретін басылымда – 1, шетелдік және халықаралық конференциялар материалдарында – 6.

**Зерттеу жұмысының құрылымы** кіріспеден, үш негізгі тараудан, қорытындыдан, қолданылған әдебиеттер тізімінен және қосымшадан тұрады.